Diari Oficial de la Generalitat Valenciana


Sumari del DOGV 3662, del 10-01-2000 (1999/10831)

Notificació de la Resolució de 31 de maig de 1999, del director general d'Obres Públiques, per la qual es requereix el trasllat d'una embarcació fora del port de Canet d'En Berenguer.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10954


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 31 de maig de 1999, del director general d'Obres Públiques, per la qual es requereix el trasllat d'una embarcació fora del port de Canet d'En Berenguer. [1999/F10490]
  
No havent estat possible la notificació en l'últim domicili conegut per aquesta administració de la Resolució del director general d'Obres Públiques, de data 31 de maig de 1999, per la qual es requereix al senyor José Antonio Sorzano Escavy, propietari de l'embarcació Nayes, el trasllat fora del port de Canet d'En Berenguer de l'esmentada embarcació, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la mencionada resolució perquè el present anunci servisca de notificació a l'interessat:
  
«Vist l'informe del Servei d'Explotació i Conservació de Ports sobre l'assumpte de referència, en el qual s'indica:
  
«Com a conseqüència de les pluges de principis del passat mes de desembre al litoral valencià l'embarcació denominada Nayes, atracada al port de Canet d'En Berenguer, propietat del senyor José Antonio Sorzano Escavy, presenta senyals inequívocs de greu perill d'enfonsament.
  
Amb data 7 de desembre de 1998 es va intentar notificar al propietari de l'embarcació el fet descrit, sense aconseguir-ho, perquè l'interessat no es trobava al seu domicili; la notificació va ser retornada el dia 1 de febrer de 1999.
  
Amb data 3 de febrer de 1999 l'enginyer de camins de l'Àrea Nord del Servei d'Explotació i Conservació del Port va emetre un informe en què s'indica que el risc d'enfonsament de l'embarcació s'ha incrementat i que presenta problemes de bolc amb risc per a les embarcacions veïnes, i que la seua situació és molt inestable.
  
Amb data 11 de febrer de 1999 se sol·licita el preceptiu informe de la Capitania Marítima, i en la resposta d'aquesta de data 23 de febrer de 1999 es fa constar la necessitat d'hissar l'embarcació i posar-la en terra al més aviat possible».
  
Vist l'informe de la Capitania Marítima a València en què es fa constar el greu risc d'enfonsament de l'embarcació, que suposa així mateix un risc per a les embarcacions veïnes.
  
D'acord amb el que disposa l'article 107 de la Llei de Ports de l'Estat i de la Marina Mercant, i fent ús de les atribucions que concedeixen a aquesta Direcció General d'Obres Públiques els articles 18 i 19 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Requerir al senyor José Antonio Sorzano Escavy perquè trasllade l'embarcació Nayes fora del port de Canet d'En Berenguer, en el termini de 15 dies, amb l'advertència que en cas d'incompliment per part d'aquest es procedirà a l'execució subsidiària per l'administració, i amb càrrec a l'executat, d'acord amb el que estableix l'article 107 de la Llei de Ports de l'Estat i de la Marina Mercant, i dels articles 95 al 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aniran a càrrec del propietari tant les despeses ocasionades per l'embarcació Nayes fins a la data com les que generen les operacions esmentades.
  
Contra aquesta resolució, que no és definitiva, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, comptat des de l'endemà de la notificació, sense perjudici que l'interessat utilitze qualsevol altre recurs que estime pertinent».
  
València, 13 d'octubre de 1999.- El secretari general: Gaspar Peral Ribelles.
  
Conselleria d'Obres Públiques,
  
Urbanisme i Transports.